תקנון העמותה לניהול פרויקטים בישראל (ע"ר)

עמותה רשומה מס' 58-028-995-7

**מבוא**

1. תקנון זה כתוב בלשון זכר אולם הוא מתייחס לזכר ולנקבה כאחד
2. תקנון זה כמוהו כחוזה בין העמותה ובין חבריה ובין החברים לבין עצמם.

השם

1. עמותה זו תקרא העמותה לניהול פרויקטים בישראל (ע"ר) (להלן: "**העמותה**"). עמותה זו הינה סניף מקומי מאושר על ידי המכון לניהול פרויקטים Project Management Institute או PMI, אשר מקום מושבו בארה"ב (להלן: "**המכון**").

כפיפות העמותה למטרות המכון

1. העמותה **פועלת לקדם את מטרות העמותה. חוקת העמותה היא כחוקת המכון. במידת הצורך, יפעלו חברי העמותה, בכפוף לכל דין, להתאים תקנון זה לכל תיקון בחוקת המכון.**
2. **העמותה תפעל בשיתוף פעולה עם המכון, בהתאם להנחיות ולקווי המדיניות המפורטים במסמך הנחיות לסניפים של המכון לניהול פרויקטים וקווי המדיניות (***PMI Chapter Guidelines and Policy Handbook***), אשר פורסם על ידי המכון וכפי שהוא מתעדכן על ידי המכון מעת לעת, והם יחולו בכפוף לאמור בתקנון זה ולהוראות החוק.**

מטרות העמותה

1. **מטרות העמותה הינן לעודד ולאפשר חינוך, הסמכה, השתלמויות, ימי עיון ומקצועיות בניהול הפרויקטים; לקדם ולהרחיב את הידע בתחום ניהול פרויקטים, לספק מסגרות לדון בבעיות, פתרונות, יישומים ורעיונות הקשורים לניהול פרויקטים ולטפח תקשורת בין המגזר הציבורי והמגזר הפרטי בנושא ניהול פרויקטים; וכן להפיץ מידע על התפתחויות בניהול פרויקטים, אשר הינו התחום העיקרי של פעילות העמותה.**

**סימן א': חברות**

1. חברות

**בכפוף להוראות הדין ותקנון זה, חברים במכון ששילמו דמי חבר לסניף המקומי והגישו בקשה להצטרף לעמותה - יהיו גם חברים בעמותה. דמי החבר יקבעו בכל שנה ע"י המכון. מובהר כי במקרה שדמי החבר שולמו אך המכון לא אישר לעמותה את דבר ביצוע התשלום, על המשלם להמציא לעמותה אישור מהמכון שדמי החבר התקבלו, על מנת להיחשב כחבר.**

1. זכויות וחובות של חבר
2. חבר העמותה זכאי להשתתף בפעולות העמותה וליהנות משירותיה.
3. חבר העמותה זכאי להיבחר לכל תפקיד במסגרת העמותה, אלא אם הוגבלה זכותו לפי האמור בתקנון זה.
4. חבר העמותה זכאי להשתתף ולהצביע (ככל שלא נתקיימו הנסיבות האמורות בסעיף ‎9 להלן) גם באסיפה הכללית של העמותה.
5. אי תשלום דמי החבר מהווה עילה להפסקת חברות בעמותה, בהתאם לתנאי סעיף ‎9 להלן.
6. פקיעת החברות בעמותה אינה פוטרת מסילוק התשלומים שהגיעו לעמותה מן החבר ערב פקיעת חברותו בעד התקופה שעד לפקיעת חברותו.
7. **חברים חדשים יהיו זכאים לזכויות של חברי עמותה החל מהיום בו העמותה תקבל אותם כחברים ויתקבל התשלום בגין דמי החברות במכון ובעמותה לתקופת החברות.**
8. **החברות בעמותה תהיה פתוחה לכל אדם המעוניין בקידום מטרותיה וזאת ללא כל התחשבות בגזעו, צבעו, גילו, מינו, נטייתו המינית, דעותיו, מצבו המשפחתי, מוצאו, דתו או בכל מגבלה פיזית או נפשית.**
9. **סיום חברות**
10. החברות בעמותה פוקעת בקרות אחד מהבאים:
11. במות החבר, ובחבר שהוא תאגיד - בגמר פירוקו;
12. בפרישתו מן העמותה – הודעת הפרישה תהיה בכתב ותמוען לועד של העמותה במענה הרשום של העמותה, ותיכנס לתוקף תוך 30 יום מיום משלוח ההודעה, ובלבד שנותן ההודעה לא קבע מועד מוקדם יותר;
13. במידה והחבר לא שילם לעמותה את המגיע לה ממנו, לרבות דמי חבר. במקרה שכזה תפקע החברות באופן אוטומטי בתום שבועיים מן המועד האחרון לתשלום וזאת כל עוד לא ניתן אישור מיוחד מראש ובכתב מטעם העמותה.
14. האסיפה הכללית, לפי הצעת הועד, רשאית להחליט על סיום חברות בעמותה מאחד הטעמים הבאים:

(1) החבר לא קיים את הוראות התקנון או החלטה של האסיפה הכללית;

(2) החבר פועל בניגוד למטרות העמותה ו/או ביצע פעילות הפוגעת ו/או עלולה לפגוע במטרות המכון ו/או העמותה ו/או בשמה הטוב של העמותה;

(3) עבר על כללי האתיקה של המכון וזאת לאחר קבלת פסיקה של ועדת האתיקה של המכון; (4) הופסקה חברותו במכון;

(5) החבר הורשע בשל עבירה שיש עמה קלון.

1. האסיפה הכללית, תחליט על סיום חברות בעמותה רק לאחר שניתנה לחבר הזדמנות נאותה להשמיע טענותיו בפניו, ובלבד שאם סיום החברות הנה מהטעמים האמורים בסעיף קטן (ב)(1) או (2), התרה הועד בחבר ונתן לו זמן סביר לתיקון המעוות.
2. **מתן הודעות לחבר**
3. כל הודעה אשר ניתנת לחבר על פי תקנון, אלא אם נכתב אחרת בתקנון זה, תינתן בכתב באמצעות דואר רגיל, פקס או דואר אלקטרוני, בהתאם למען ו/או מספר הפקס ו/או כתובת הדואר האלקטרוני אותה נתן החבר עם הצטרפותו לעמותה ו/או לפי המען ו/או מספר הפקס ו/או כתובת הדואר האלקטרוני הרשומה בפנקס החברים של העמותה.
4. כל חבר עמותה רשאי לשנות את פרטיו האישיים הרשומים בפנקס החברים של העמותה, ע"י מתן הודעה בכתב לועד של העמותה.
5. **מגבלות**
6. חברי העמותה לא יהיו זכאים לקבלת תשלום כספי בתמורה לפעילותם, למעט החזר הוצאות כנגד חשבונית ובתנאי שההוצאה אושרה ע"י הועד מראש. אולם, העמותה רשאית לשלם תשלום סביר לחברי העמותה, אשר אינם מכהנים כחברי הועד או ועדת הבקורת של העמותה, בגין שירותים שסופקו לה ותמורת ביצוע פעילויות האמורות לקדם את מטרות העמותה כמפורט, ובלבד שאושרו ע"י הועד מראש.
7. העמותה לא תבצע כל פעילות אסורה על פי חוקי מדינת ישראל.
8. העמותה תפעל למניעת שימוש בלתי חוקי ו/או שימוש שלא אושר על ידי העמותה, בשם העמותה.
9. נכסי והכנסות העמותה ישמשו אך ורק למטרותיה. חלוקת נכסי העמותה (לרבות רווחיה) לחברי העמותה או למייסדיה תהיה אסורה בכל צורה שהיא.
10. במקרה של פירוק, יועבר רכוש העמותה לידי מוסד ציבורי אחר כמשמעותו בסעיף 9(2) לפקודת מס הכנסה ולא יחולק בין חברי העמותה.

**סימן ב': אסיפה כללית**

1. זמן ומקום

יומה, שעתה ומיקומה של האסיפה הכללית יקבעו על ידי הועד.

1. הזמנה
2. האסיפה הכללית תכונס על ידי הודעה שתינתן לכל חבר באסיפה לפחות 30 ימים מראש ובה יפורטו יום, שעה, מקום וסדר יומה של האסיפה. ההודעה יכולה שתינתן באמצעות הודעת דוא"ל או באמצעות פקס.
3. כל חבר האסיפה הכללית יוכל להגיש הסתייגויות ו/או תוספות לסדר היום של האסיפה לועד של העמותה, וזאת בכתב ועד שלושה ימים טרם כינוס האסיפה. הודעה על שינוי סדר היום, תשלח לכל חברי האסיפה הכללית, בדרך המפורטת בתקנה 13א' לעיל.
4. אסיפה כללית רגילה
5. אסיפות כלליות של חברי העמותה יתקיימו בתדירות שתקבע על ידי הועד אך לא פחות מאחת לשנה.
6. אסיפה כללית תשמע דינים וחשבונות על פעולות הועד ועל פעולות ועדת הביקורת, תדון בהם ובדין וחשבון הכספי שהגיש לה הועד, תחליט על אישורם, ותבחר בחברי מוסדות העמותה, לרבות הועד וועדת הביקורת
7. אסיפות כללית מיוחדות שלא מנן המניין:
8. הועד יהיה רשאי לזמן אסיפה כללית מיוחדת שלא מן המנין בכל עת. הועד יהיה חייב לזמן ולנהל אסיפות מיוחדות בכל עת ובכל מקום שיקבע על ידו כמקום כינוס האסיפה, על-פי דרישה בכתב של ועדת הביקורת או עשירית מכלל חברי העמותה.
9. במידה והועד לא יזמן אסיפה מיוחדת כאמור על-פי דרישה שהוגשה לו כמפורט בס"ק א לעיל תוך 21 ימים מיום שהוגשה הדרישה כאמור, יהיו הדורשים רשאים לכנס את האסיפה בעצמם אך לא יאוחר משלושה חודשים לאחר שהעבירו את דרישתם לועד. האסיפה תכונס, ככל האפשר, באותו האופן שבו מכונסות אסיפות בידי הועד.
10. ההוצאות הסבירות לכינוסה של אסיפה זו יחולו על העמותה בהתאם לדרישה כנ"ל.
11. הודעה בכתב, המפרטת את המטרה, הזמן, המקום, סדר היום, ושמות המשתתפים העיקריים, תועבר לפני מועד האסיפה לידי הנשיא לצורך הפצה ורישום.
12. הועד יקבע את מקום האסיפה השנתית וישלח, 30 ימים מראש, הודעות בכתב על התאריך, המקום, השעה וסדר היום של האסיפה לכל החברים בעמותה.
13. הנשיא, הוא יו"ר הועד, יהיה יו"ר האסיפה, אלא אם תקבע האסיפה אחרת. יו"ר האסיפה ינהל פרוטוקול לאסיפה ויחתום עליו.
14. מנין
15. המניין באסיפות הכלליות של העמותה יהיה לפחות 50% מחברי העמותה; היה מנין זה נוכח בפתיחת האסיפה, רשאית היא להמשיך בדיוניה ולקבל החלטות אף אם פחת מספר הנוכחים לאחר מכן.
16. באם לא יגיעו 50% מחברי העמותה, תידחה, האסיפה הכללית בחצי שעה ותתקיים בכל מספר נוכחים, ובאסיפה נדחית זו יהיו הנוכחים רשאים לדון ולהחליט, יהיה מספרם אשר יהיה.
17. למעט החלטות לפי סעיפים 11, 36 ו-43(א) לחוק העמותות, תש"ם- 1980, העמותה רשאית לקיים אסיפה כללית, באמצעות שימוש בכל אמצעי תקשורת, ובלבד שכל חברי האסיפה המשתתפים יכולים לשמוע ולראות זה את זה בו זמנית.
18. רוב

החלטות האסיפה הכללית יתקבלו ברוב קולות של החברים בעלי זכות ההצבעה, הנוכחים באסיפה הנדונה, זולת אם הוראות כל דין או תקנון זה דרשו רוב אחר לקבלתן. היו הקולות שקולים, רשאי יושב ראש האסיפה להכריע.

1. יושב ראש ומזכיר
2. הנשיא הוא יו"ר האסיפה. היה והנשיא אינו נוכח ו/או אינו מעוניין לכהן כיו"ר האסיפה, האסיפה הכללית, תבחר מבין חברי העמותה, יושב ראש ומזכיר לאסיפה וזאת טרם דיון בכל החלטה אחרת שהיא.
3. האסיפה רשאית למנות מזכיר קבוע לאסיפה, ובלבד שמינויו יכנס לתוקף מיד לאחר בחירתו והוא ימלא את תפקידו עד לכינוסה של האסיפה הרגילה הבאה.
4. פרוטוקולים:ועד העמותה ינהל וישמור פרוטוקולים של האסיפות הכלליות, אשר יפרטו את החלטות האסיפה הכללית. הפרוטוקולים יופצו לכל חברי העמותה. כל בקשה לתפוצה נוספת תישקל לגופו של עניין וזאת רק אם הבקשה תוגש בכתב לנשיא.
5. שפה

האסיפות הכלליות תתנהלנה בשפה העברית. ניתן יהיה לקיים את האסיפה הכללית גם בשפה אחרת ובלבד שהנוכחים באסיפה לא התנגדו לכך.

**סימן ג': הועד המנהל ("הועד")**

1. כללי

ועד **העמותה יורכב מחברי עמותה אשר יבחרו ע"י האסיפה הכללית.** חברי העמותה יוכלו להיבחר לתפקיד חברים בועד, רק לאחר ותק של ששה חודשים לפחות כחברים בעמותה.

1. מספר החברים

מספר חברי הועד לא יפחת מ- 2 ולא יעלה על 7 חברים (כולל יו"ר הועד הוא הנשיא) והוא יקבע על ידי האסיפה הכללית.

1. מינוי, בחירה ותקופת כהונה
2. חברי הועד יבחרו בהצבעת של רוב חברי העמותה הנוכחים באסיפה הכללית השנתית. בכפוף לאמור בתקנון זה, חברי הועד יכהנו בתפקידם תקופה של שלוש שנים. באסיפה הכללית שבתום שלוש שנים לכהונת הועד הנבחר יבחר ועד חדש וכן הלאה. חבר ועד מנהל יוצא יוכל להיבחר לועד החדש.
3. מועמדות לתפקיד חבר הועד תוגש למשרדי העמותה תוך 14 יום ממועד ההודעה על קיומה של   
   אסיפה כללית בה יתקיימו בחירות לועד. שמות המועמדים יפורסמו באתר העמותה. כאמור לעיל ההודעה על מועד האסיפה תשלח לפחות 30 ימים לפני מועד קיומה לכל חברי העמותה.  
   הוגשו מועמדויות לתפקיד חבר ועד, במספר הנמוך ממספר חברי הועד הקבוע בתקנון, ימונו המועמדים לחברי ועד, וועד העמותה יהיה רשאי למנות עד 2 מתוך חברי הועד הנותרים.
4. הבחירות יתקיימו באמצעות טופס שיחולק לחברי העמותה שישתתפו באסיפה הכללית, לאחר שיזוהו כחברי העמותה על פי דו"ח עדכני שיופק ביום האסיפה, עליו יסמן כל חבר מועמדים כמספר חברי ועד העמותה שיקבע בתקנון. טופסי הבחירה יוכנסו לתוך קלפי שיוצב באולם בו תתקיים האסיפה. לא ייבחרו ולא יכהנו כחברי ועד יותר מ- 2 חברים העובדים באותו מקום עבודה ו/או מועסקים על ידי אותו מעסיק.
5. חברי הועד יהיו רשאים לכהן כחברי ועד לכל היותר במשך שלוש קדנציות רצופות. מבלי לגרוע מן האמור לעיל, הנשיא המכהן בקדנציה השלישית הרצופה לכהונתו כחבר ועד, יהיה רשאי לכהן קדנציה אחת רצופה נוספת כנשיא.
6. חבר ועד רשאי להתפטר בכל עת מכהונתו על ידי הודעה בכתב לועד; חבר ועד (לרבות הנשיא) יחדל מיידית לכהן אם הוכרז פסול דין, פושט רגל או אם הורשע בעבירה שיש עמה קלון.
7. אסיפה כללית שנתית או שלא מן המניין רשאית להדיח את הועד (למעט הנשיא לגביו יחול האמור בסעיף ‎34 להלן), או כל חבר מחבריו מתפקידו בהצבעת רוב הנוכחים להצביע באסיפה הכללית. היה והועד, לרבות הנשיא כאמור בסעיף ‎34 להלן, הודח כולו מתפקידו, תתקיים אסיפה כללית שלא מן המניין לבחירת ועד מנהל חדש, וזאת תוך 30 ימים מיום ההדחה. הועד המודח ימשיך לקיים את תפקידו עד להיבחרו של ועד מנהל חדש.
8. חבר ועד שלא השתתף ב-3 ישיבות ועד רצופות ו/או ב-6 ומעלה ישיבות ועד בשנה , יעלה שמו אוטומטית לדיון באסיפה הכללית כמועמד להפסקת פעילותו בועד.
9. השלמת הועד

נתפנה מקומו של חבר ועד, מכל סיבה שהיא, ומספר חברי הועד ירד אל מתחת למינימום המתחייב לפי סעיף ‎22, רשאים הנותרים או הנותר למנות חבר אחר של העמותה לכהן כחבר הועד עד לאסיפה הכללית הקרובה; עד למינוי כזה רשאים הנותרים או הנותר להמשיך לפעול כועד.

1. ישיבות הועד
2. הועד יסדיר בעצמו את מועד ישיבותיו, ההזמנה להן, המניין הדרוש בהן ודרך ניהולן.
3. הועד רשאי לקים ישיבות באמצעות שימוש בכל אמצעי תקשורת, ובלבד שכל חברי הועד יכולים לשמוע זה את זה בו זמנית.
4. רובהחלטות הועד יתקבלו ברוב קולות המצביעים. היו הקולות שקולים, תחשב הצבעתו של נשיא העמותה כשני קולות. החלטת כל חברי הועד פה אחד יכול שתתקבל גם שלא בישיבת הועד, ובלבד שנתקיימה בכתב וחתמו עליה כל חברי הועד.

**סימן ד': ועדת ביקורת**

1. מספר החברים   
   מספר חברי ועדת הביקורת ייקבע בהחלטת האסיפה הכללית ולא יהיה פחות משניים. חבר וועדת ביקורת לא יכהן בעת ובעונה אחת כחבר הועד, ו/או בכל תפקיד אחר בעמותה.
2. תקופת הכהונה
3. ועדת הביקורת תכהן מהיבחרה באסיפה כללית ועד שאסיפה כללית אחרת תבחר ועדת ביקורת חדשה (ובכל מקרה תערכנה בחירות לועדת הביקורת לפחות אחת ל- 3 שנים). חבר בועד העמותה אינו רשאי להיבחר לועדת הביקורת. לא יכהן כחבר ועדת ביקורת מי שנותן שירותים לעמותה בשכר שלא כחבר ועדת הביקורת. חבר ועדת ביקורת יוצאת יוכל להיבחר לועדת ביקורת חדשה.
4. חבר ועדת ביקורת רשאי להתפטר בכל עת מכהונתו על ידי הודעה בכתב לנשיא העמותה. מבלי לגרוע מהוראות החוק והוראות תקנון זה לעניין פסלות לכהונה כחבר ועדת בקורת, חבר ועדת ביקורת יחדל מידית לכהן אם הוכרז פסול דין או פושט רגל או אם הורשע בעבירה שיש עמה קלון**.**
5. האסיפה הכללית רשאית להדיח את ועדת הביקורת או כל חבר מחבריה מתפקידו בהצבעה לה יהיה רוב הנוכחים באסיפה.
6. תקופת כהונתם של חברי ועדת הביקורת תוגבל לשלוש קדנציות.
7. השלמת ועדת ביקורת

נתפנה מקומו של חבר ועדת ביקורת, לא ימונה אחר במקומו. במצב זה תכונס האסיפה הכללית, תוך 30 ימים לשם בחירת חבר ועדת ביקורת חדש.

עד למינוי כזה רשאים הנותרים או הנותר להמשיך לפעול כועדת ביקורת.

1. תפקידי ועדת ביקורת

מעבר לקבוע בהוראות כל דין, ועדת הביקורת אמונה על בדיקת תקינות פעולות העמותה ומוסדותיה, לרבות התאמת פעולות העמותה למטרותיה, לבדוק את השגת יעדי העמותה ביעילות ובחיסכון, לעקוב אחר ביצוע החלטות האסיפה הכללית, או אסיפת הנציגים לפי העניין, והועד, להציע לועד דרכים לתיקון ליקויים בניהול העמותה, לבדוק את ענייניה הכספיים של העמותה, את פנקסי החשבונות שלה ואת תשלומי השכר בה, לרבות ייעוד כספי העמותה לקידום מטרותיה ולהביא בפני הועד הארגון והאסיפה השנתית את מסקנותיה לאור בדיקה כאמור בסעיף זה.

1. ישיבות ועדת ביקורת ועדת הביקורת רשאית להסדיר בעצמה את מועד ישיבותיה, הזמנות להן, המניין הדרוש בהן ודרך ניהולן.
2. החלטות  
   החלטות ועדת הביקורת יתקבלו ברוב קולות המצביעים, היו הקולות שקולים, לא נתקבלה ההצעה. החלטת כל חברי ועדת הביקורת פה אחד יכול שתתקבל גם שלא בישיבת ועדת הביקורת.
3. פרוטוקול  
   ועדת הביקורת תנהל פרוטוקול מישיבותיה והחלטותיה.

**סימן ה': נשיא העמותה**

1. **בתום תקופה של 30 חודשים ממועד תחילת כל קדנציה של הועד המנהל, תבחר האסיפה הכללית, ברוב קולות הנוכחים בה, את נשיא העמותה. הנשיא יכהן לתקופה בת שלוש שנים שתחל בתום קדנציית הועד הנוכחי והנשיא המכהן.**
2. נשיא יכול לכהן בתפקידו כנשיא לא יותר משתי קדנציות, בין אם היו קדנציות מלאות בנות שלוש שנים כל אחת ובין אם לאו.
3. יוכל לכהן כנשיא העמותה רק חבר שמתקיימים לגביו כל התנאים הבאים, במצטבר:
   1. כיהן קודם לכן כחבר הועד המנהל ו/או כבעל תפקיד בעמותה במשך שתי קדנציות מלאות כאשר לפחות אחת מהן בקדנציה האחרונה של הועד המנהל הנוכחי טרם הבחירות.
   2. בעל המידות הראויות והכישורים המתאימים לשמש בתפקיד ובפרט בעל ניסיון מוכח בניהול פרוייקטים.
4. ככל שהאסיפה הכללית בחרה נשיא חדש שאינו הנשיא המכהן, יהא תפקידו קרוי "הנשיא המיועד". במטרה לייעל את תהליך החלפת הנשיאים, בתקופה הקודמת לתחילת כהונתו יתלווה הנשיא המיועד לנשיא המכהן וילמד ממנו את הדרוש למילוי תפקידו ("תקופת החפיפה"). בתום תקופת החפיפה יתמנה הנשיא המיועד לנשיא העמותה. יובהר כי בתקופת החפיפה לא יהיה לנשיא המיועד כל מעמד בעמותה וזאת עד למועד תחילת כהונתו בפועל.
5. היה ומכל סיבה שהיא התפנתה משרת נשיא העמותה לפני תום הקדנציה, יחליפו הנשיא המיועד עד לסיומה. במידה והתפנתה משרת הנשיא טרם נבחר נשיא מיועד או שהנשיא המכהן נבחר לקדנציה נוספת, ימלא את מקומו סגן הנשיא לענייני כספים וזאת עד לאסיפה הכללית הבאה בה יבחר נשיא חדש שיכהן עד לתום הקדנציה של אותו הועד. לא התכנסה האסיפה הכללית תוך 30 ימים מיום שהתפנתה משרת הנשיא, תתקיים אסיפה כללית שלא מן המניין לבחירת נשיא חדש.
6. **העברת הנשיא מתפקידו כנשיא תתאפשר רק ברוב של 2/3 מחברי האסיפה הכללית. לאחר העברת הנשיא מתפקידו כנשיא על ידי האסיפה הכללית, הנשיא ימשיך ויכהן כחבר ועד, אלא אם האסיפה הכללית החליטה להעבירו גם מתפקיד חבר ועד וזאת ברוב קולות. האחריות הבלעדית לניהול ענייני העמותה תחול על הועד. התפקידים וההתחייבויות יהיו כמפורט בתקנון זה.**

**סימן ו': סגני נשיא**

1. **הנשיא או הועד יקבע את תפקידי סגני הנשיא ואחריותם. אף על פי האמור לעיל, הועד לא יוכל לגרוע מסמכויות אשר נקבעו ל**סגן הנשיא לכספים **בתקנון ללא אישור האסיפה הכללית.**
2. **רק חבר בעמותה יוכל להיות סגן נשיא בעמותה, והוא יבצע את תפקידו ללא שכר.**
3. **סגן נשיא לא יכהן בעת ובעונה אחת כחבר הועד, חבר ועדת ביקורת או הגוף המבקר (כהגדרת הביטוי בחוק העמותות).**
4. **הנשיא, באישור הועד, ימנה את סגני הנשיא, לרבות** סגן הנשיא לכספים, **מתוך חברי האסיפה הכללית.   
   המינויים יתבצעו על פי הקריטריונים הבאים: נכונות להקדיש זמן ומאמץ כבעלי תפקיד בעמותה, ניסיון בניהול פרויקטים, כישורים אישיים, התאמה לתפקיד והכל בכפוף לשיקול דעתו של נשיא העמותה.**

1. **סגן נשיא יכהן בתפקיד מיום מינויו ועד לתום הקדנציה של אותו ועד.**
2. **במקרה שתפקיד סגן נשיא מתפנה, בין אם על ידי ביטול מינוי על ידי הועד ובין אם על פי רצונו של בעל התפקיד ובין בדרך אחרת, ימנה הנשיא, באישור הועד, חבר עמותה לתפקיד שהתפנה. לא אושר מינוי המחליף על ידי חברי הועד, ימנה הנשיא מחליף אחר. מינה הנשיא 3 מחליפים שונים לאותו תפקיד ולא אישר הועד אף אחד מהשלושה, ימונה המחליף על ידי האסיפה הכללית. המחליף יכהן בתפקיד עד לתום הקדנציה של אותו ועד.**
3. **סגן נשיא יהיה כפוף וידווח על מעשיו לנשיא ולועד, והוא ייחשב כנושא משרה לכל דבר ועניין.**

**סימן ז': כספים**

1. שנת כספים שנת הכספים תהיה מה – 1 בינואר לכל שנה קלנדרית ועד ל – 31 בדצמבר לאותה שנה.
2. תקציב  
   התקציב המוצע יוכן על בסיס שנתי ויובא על ידי סגן הנשיא לכספים ו/או המנהל הכללי של העמותה (ככל שימונה) לאישור הועד. התקציב השנתי יוגש לאישור הועד לא יאוחר מיום ה- 15 לינואר בכל שנה.
3. בקרה פיננסית

נהלי החשבונאות בגין כספי העמותה יתאימו באופן כללי לנהלים המומלצים של מועצת רואי החשבון בישראל. סגן הנשיא לכספים יחתום על דו"חות כספיים תקופתיים לועד. הועד ישכור, ככל שנדרש, שירותיו של רו"ח ועו"ד לליווי פעילות העמותה.

1. זכות החתימה על המחאות כל העברות כספיות הדורשות המחאה מחשבון העמותה חייבות חתימתו של הנשיא וכן של סגן הנשיא לכספים. סגן הנשיא לכספים ינהל רישום כספי מפורט שיהיה זמין לכל חבר ועד וועדת ביקורת או למכון על פי בקשה.

**סימן ח': ביטוח ושיפוי**

1. שיפוי.
2. העמותה רשאית לשפות נושא משרה בה, לרבות סגן נשיא, בדיעבד בשל חבות או הוצאה כמפורט בפסקאות א' עד ד' להלן ושהוטלה עליו עקב פעולה שעשה בתוקף היותו נושא משרה בעמותה:
3. חבות כספית שהוטלה עליו לטובת אדם אחר על פי פסק דין, לרבות פסק דין שניתן בפשרה או פסק בורר שאושר בידי בית משפט;
4. הוצאות התדיינות סבירות, לרבות שכר טרחת עורך דין, שהוציא נושא המשרה או שחויב בהן בידי בית משפט, בהליך שהוגש נגדו בידי העמותה או בשמה או בידי אדם אחר, או באישום פלילי שממנו זוכה, או באישום פלילי שבו הורשע בעבירה שאינה דורשת הוכחת מחשבה פלילית;
5. הוצאות התדיינות סבירות, לרבות שכר טרחת עורך דין, שהוציא נושא משרה עקב חקירה או הליך שהתנהל נגדו בידי רשות המוסמכת לנהל חקירה או הליך, ואשר הסתיים ללא הגשת כתב אישום נגדו ומבלי שהוטלה עליו חבות כספית כחלופה להליך פלילי (כהגדרתה בחוק), או שהסתיים ללא הגשת כתב אישום נגדו אך בהטלת חבות כספית כחלופה להליך פלילי בעבירה שאינה דורשת הוכחת מחשבה פלילית;
6. כל חבות או הוצאה אחרת שיהיה מותר לשפות את נושא המשרה בגינה, מעת לעת, על פי כל דין.
7. כן רשאית העמותה להתחייב מראש כלפי נושא משרה לשפותו בגין חבות או הוצאה כמפורט בתקנה א לעיל, ובלבד שההתחייבות לשיפוי תוגבל לאירועים שלדעת הועד צפויים לאור פעילות העמותה בפועל בעת מתן ההתחייבות לשיפוי וכן לסכום או לאמת מידה שהועד קבע כי הם סבירים בנסיבות העניין, ושבהתחייבות לשיפוי יצוינו האירועים שלדעת הועד צפויים לאור פעילות העמותה בפועל בעת מתן ההתחייבות וכן הסכום או אמת המידה אשר הועד קבע כי הם סבירים בנסיבות העניין.
8. ביטוח.

העמותה רשאית להתקשר בחוזה לביטוח אחריותו של נושא משרה בה בשל חבות שתוטל עליו עקב פעולה שעשה בתוקף היותו נושא משרה בה, בכל אחד מאלה-

* + 1. הפרת חובת זהירות כלפי העמותה או כלפי אדם אחר;
    2. הפרת חובת אמונים כלפי העמותה, ובלבד שנושא המשרה פעל בתום לב והיה לו יסוד סביר להניח שהפעולה לא תפגע בטובת העמותה;
    3. חבות כספית שתוטל עליו לטובת אדם אחר.
    4. כל חבות או הוצאה אחרת שיהיה מותר לערוך ביטוח בגינה על פי כל דין.

1. הוראות סעיפים ‎51 ו- ‎52 לא תחולנה בשל כל אחד מהמקרים הבאים –
   * 1. הפרת חובת אמונים, למעט כאמור בתקנה 49‎ב לעיל;
     2. הפרת חובת זהירות שנעשתה בכוונה או בפזיזות, למעט אם נעשתה ברשלנות בלבד;
     3. פעולה מתוך כוונה להפיק רווח אישי שלא כדין;
     4. קנס או כופר שהוטל על נושא משרה;
     5. כל מקרה אחר שבו ייאסר על פטור, ביטוח או שיפוי על פי כל דין;
2. החלטות בדבר מתן פטור, ביטוח, שיפוי או מתן התחייבות לשיפוי חבר ועד ו/או לנושא משרה שאינו חבר ועד תתקבלנה בכפוף לכל דין.
3. אין בהוראות סעיפים 51 ו-52 כדי להגביל את העמותה בכל אופן שהוא בנוגע לביטוח ו/או שיפוי של (א) כל אדם שאינו בעל משרה בעמותה, לרבות עובד, סוכן, יועץ או קבלן של העמותה; ו/או (ב) נושא משרה, ככל שביטוח ו/או שיפוי כאמור אינו אסור במפורש על פי חוק.

**סימן ט': מנהל כללי וכוח אדם**

1. הועד רשאי למנות מנהל כללי. המנהל הכללי יהיה אחראי לניהול השוטף של עניני העמותה במסגרת המדיניות שקבע הועד ובכפוף להנחיותיו. היה ולא מונה מנהל כללי תנוהל העמותה בידי הועד. מינוי ותנאי העסקה של מנהל כללי לעמותה יקבעו על-ידי הועד. אם לא קבע הועד כי סוג מסוים של מינוי ו/או תנאי העסקה טעונים אישורו או אישור גוף מטעמו, יתר המינויים ותנאי העסקה יקבעו בידי המנהל הכללי בכפוף לתקציב המאושר של העמותה**.**

**סימן י': זכויות ייצוג וחתימה**

1. מבלי לגרוע מהאמור בסעיף ‎50 לעיל (זכות החתימה על המחאות), הועד יקבע מעת לעת את זכויות החתימה בשם העמותה, ויסמיך בזכויות החתימה שניים או יותר מבין חברי העמותה ו/או חברי הועד ו/או נושאי משרה אחרים ו/או בעלי תפקידים לחתום ולהתחייב בשם העמותה על מסמכים שיחייבו אותה, ולבצע בשמה פעולות שהן בתחום סמכותו. החותמים בשם העמותה יעשו כן בצירוף הטבעה של חותמת העמותה או שמה המודפס.

**סימן יא': נכסי החברה וחלוקת רווחים**

1. נכסי העמותה, רווחיה והכנסותיה ישמשו אך ורק למטרותיה הציבוריות, והעמותה לא תחלק נכסים, רווחים או טובות הנאה כלשהן מכל צורה שהיא לחבריה.

**סימן יב'**: תיקונים

1. **תיקונים לתקנון זה יתקבלו על ידי האסיפה הכללית, אך ורק בהחלטה שתתקבל ברוב של חברי העמותה הנוכחים באסיפה הכללית השנתית של העמותה, או, באסיפה כללית מיוחדת אשר נוכח בה מנין חוקי.**